Catarroja lliura els premis de la XXII edició del certamen de relat breu ‘Conta’m Dona’
24 oct. 2022

La ‘XXII Edició de Conta’m Dona’, certamen de relats breu escrits per dones organitzat per la regidoria d'Igualtat de Catarroja amb la col·laboració de Caixa Popular, ha celebrat la seua gala de lliurament de premis en el Teatre Auditori de Catarroja. Aquest certamen s’ha convertit en les vint-i-una edicions anteriors en un referent de la literatura breu escrita per dones.

“Estem d'enhorabona perquè un certamen literari com és Conta’m Dona gaudeix cada vegada de millor salut, tal com s'ha demostrat en la present edició amb relats breus d'una gran qualitat que han sigut valorats de forma molt satisfactòria pel jurat. Un any més hem pogut comptar amb el suport de Caixa Popular, que col·labora, en aquest cas, per a difondre el talent literari de la dona en un certamen que creix any a any”, ha explicat Lorena Silvent, vicealcaldessa de Catarroja.

Les premiades en la present edició van ser les següents:

Primer Premi 2022 valorat en 1.000 euros: Imma López Pavia per “L’afanadora de llibres”.

Accèssit del certamen 2022 valorat en 500 euros: Herminia Dionis Piquero (Osca) per “Pensiones Modestas”.

Premi “Autora Catarrogina” 2022 valorat en 300 euros aportats per Caixa Popular: Eva Pardines Martínez (Catarroja) per “Reencuentros”

El jurat, conformat Salomé Chulvi, Ramon Guillem i Mercé Claramunt ha destacat el gran nivel de les obres en una cerimònia que s’ha pogut seguir pel canal de Youtube municipal i que ha estat presentada per Salomé Chulvi. Les guanyadores a més de rebre l’aplaudiment del públic assistent i la recompensa econòmica han recollit el seu trofeu, una il·lustració realitzada per l’artista Clara Deguines que serà, d’ara endavant la cara dels premis en futures edicions.